text: Румен Радев: Датата на изборите е 4 април | 365 Novini
  Home » България » Румен Радев: Датата на изборите е 4 април
  Posted by: 365Novini in България 15/01/2021	0 36 Views
  "Първият ден, в който последиците от наводненията още не са отминали, къщи, стопанства и пътища още са под вода. Хиляди хора очакват подкрепа. Във време, в което институциите се оказват без доверие и се сриват подобно на пътища, тротоари и подпорни стени и скъпата инфраструктура, изборите придобиват съдбовно значение. ЗА първи път ще провеждаме парламентарни избори по време на пандемия. От отговорността на институциите зависи здравето на хората.
  Макар отдавна да бе известно, че ще се провеждат в условия на пандемия, никоя от от отговорните институции не предприе адекватни, законови и организационни мерки за подготовка на избори в тези условия. За гарантиране на прозрачност и повишаване на избирателната активност. Благодаря на всички, които се отзоваха на поканата ми за консултации. Откритите дискусии показаха, че въпросите са повече от отговорите. И фокусираха общественото внимание върху необходимостта от адекватни мерки за преодоляване на днешните и системните проблеми в българските избори.
  Всеобщ е консенсусът, че отговорните органи трябва да обявят най-рано ясни здрави мерки, които да имат решаващо значение за предизборната кампания, за набирането на членове на избирателните комисии. Предоставянето от страна на държавата на лични предпазни средства на администрацията и гласуващите българи е важна стъпка. Открои се необходимостта от промени в изборния кодекс. Които не бива да се изчерпват само с осигуряване на правото на глас на хората под карантина.
  Очаквам законодателят да разгледа и гласува и други не по-малко важни предложения, като гласуване по пощата на българите в чужбина, които в редица страни ще бъдат силно затруднени да упражнят правото си на глас, видео наблюдение в изборните секции и излъчване на процеса на преброяване на изборните бюлетини и оформяне на изборните протоколи. Също така справедлив достъп до медиите от всички в процеса на предизборната кампания. Премахване на ръчното броене на машинния вот. Доводите, че броени месеци преди изборите не трябва да се правят промени в изборния закон, не веднъж са били пренебрегвани в българския парламент, когато управляващите са имали интерес.
  Очаквам сега, когато интересът на българските граждани парламентът да бъде не по-малко активен в неговото отстояване. Очаквам пандемията, която показа, че може да бъде не само предизвикателство, но и да се използва като възможност, защото се вижда, че в условия на пандемия се взеха много дълго отлагани решения и бяха превеждани веднага в изпълнение. Макар преди два дни да бях уверен писмено от ЦИК, че последната партида машини ще бъдат доставени до 25 дни преди изборния ден, очаквам комисията в кратки срокове да даде възможност на всички политически субекти, които имат желание, да участват в процеса на сертифициране и тестване. Да разгърнат активна кампания за обучение на администрацията и за информиране на гражданите за машинния вот.
  Очаквам също така да предприеме необходимите действия за актуализация на предизборните списъци и за осветляване на изборната администрация на всички нива. Както и на информационно обслужване. Събитията от миналата година ясно показаха, че българите желаят промяна, която да се случи максимално бързо и да върне страната в руслото на демокрацията. Кауза, която винаги съм подкрепял. Преодоляването на дълбоката криза, необходимите реформи и решения за възстановяване и модернизация изискват час по-скоро да имаме легитимен парламент и адекватно правителство.
  В същото време дейностите, които трябва да извършат отговорните институции и изборната администрация за подготовка на тези избори, изискват време и пълна мобилизация. За това днес подписах указ за провеждане на парламентарните избори на 4 април – една седмица след първата възможна дата за избори. Тази седмица следва да бъде максимално оползотворена. Очаквам всички институции, ръководството на българския парламент, да работят така в това време, че да гарантират здравето и правото на глас на всеки български гражданин и да го убедят, че неговият глас ще бъде коректно отчетен".